smcproject/ml-wiki-sentences huggingface dataset:
പാനൂർ പൊയിലൂർ തൃപങ്ങോട്ടൂർ പഞ്ചായത്തിൽ കിഴക്കൻ മലയോരമേഖലയായ പൊയിലൂർ ഏഴ്‌ മലനിരകളുടെ സംഗമഭൂമിയായാണ്‌ അറിയപെടുന്നത്‌.
സമുദ്രനിരപ്പിൽനിന്ന്‌ രണ്ടായിരത്തോളം അടി ഉയരവും രണ്ടായി
രത്തിലധികം ഏക്കർ വിസ്‌തൃതിയുമുള്ള മലനിരകൾ ഏവരെയും ആകർഷിക്കുന്നു.
വിനോദ സഞ്ചാരവികസനത്തിന്‌ ഏറെ സാദ്ധ്യതയുള്ള പ്രദേശങ്ങളാണിവിടം.
ഒരു നാടിന്റെ വികസനത്തിന്‌ ഉതകുന്ന എല്ലാ സാഹചര്യവും ഉണ്ടായിട്ടും അധികാരികൾ കാണാതെ പോവുന്നത്‌ നാടിനോടുള്ള അവഗണനയാണെന്ന്‌ നാട്ടുകാർപറയുന്നു.
കോഴിക്കോട്‌, കണ്ണൂർ ജില്ലകളെ അതിരിടുന്ന പാനൂരിന്റെ കിഴക്കൻ മലനിരകളാണിവ.
പാത്തിക്കൽ മലയിൽ തുടങ്ങി വാഴമലവരെ ഏഴുമലകൾ.
പാത്തിക്കൽ മലയിൽ നിന്നാരംഭിച്ച്‌ കൊളുത്തായിമല, ആനപ്പാറ, നരിക്കോട്‌ മല, പന്ന്യൻകാവ്‌, കുട്ടിക്കൊളുത്തുവായി, വാഴമല വാര മഴക്കാടുകൾ, പുത്തൂർ പുഴയുടെ ഒറ്റക്കൈതെക്കുളം മോഹനഗിരിയുടെ താഴ്‌വരയിലും കല്ലിക്കണ്ടി പുഴ വാഴമലയിലെ ആയിരം തണ്ണിയിൽ നിന്നുമാണ്‌ ഉദ്‌ഭവിക്കുന്നത്‌.
പഴശ്ശിരാജാവിന്റെ പടത്തലവനായിരുന്ന തലക്കൽ ചന്തുവിന്റെയും അനുചരന്മാരുടെയും പിൻമുറക്കാരായ കുറിച്യരും പണിയരുമടങ്ങുന്ന ഗോത്രവിഭാഗങ്ങളുടെ ആവാസകേന്ദ്രമാണ്‌ ഈ മലനിരകൾ.
പാത്തിക്കൽ മലയിൽനിന്ന്‌ വാഴമലയിലേക്കുള്ള യാത്ര വിനോദ സഞ്ചാരികൾക്ക്‌ മനസ്സിനും കണ്ണിനും കുളിരേകുന്നതാണ്‌.
കണ്ണെത്താ ദൂരത്ത്‌ വ്യാപിച്ചുകിടക്കുന്ന പച്ചപ്പു നിറഞ്ഞ വയലുകളും മലനിരകളും പാറക്കെട്ടിലെ വെള്ളച്ചാട്ടങ്ങളും പൊയിലൂർ പള്ളിമിനാരവും മുത്തപ്പൻ മഠപ്പുരയും കോഴിക്കോട്‌ വളയത്തെ ബി.എസ്‌.
എഫ്‌ കേന്ദ്രവും മലമുകളിൽനിന്നുള്ള സുന്ദരമായ കാഴ്‌ചകളാവുന്നു.
വാഴമലയിലെ വിമാനപ്പാറ മറ്റൊരു കൗതുക കാഴ്‌ചയാണ്‌.
ഉയരമുള്ള പാറക്കെട്ടുകൾക്കിടയിലേക്ക്‌ സഞ്ചാരികൾക്ക്‌ എത്തിപ്പെടാൻ സാഹസിക യാത്രതന്നെവേണം.
കുറിച്യർ പാറയ്‌ക്ക്‌ മുകളിൽ ഉരുളുണ്ടാക്കി നെല്ലുരിയുന്നതിനിടെ പാറക്കെട്ടിലെ വെള്ളച്ചാട്ടത്തിലേക്ക്‌ വഴുതിവീണ്‌ മരണപ്പെട്ടതിന്റെ ഓർമ്മയ്‌ക്ക്‌ കുട്ടിവീണ
വെള്ളച്ചാട്ടം എന്നപേരിൽ വെള്ളച്ചാട്ടം ഇവിടെയുണ്ട്‌.
ഞായറാഴ്‌ചകളിൽ വിനോദ
സഞ്ചാരികളെക്കൊണ്ട്‌ അത്യപൂർവ്വമായ തിരക്കാണ്‌ ഇവിടങ്ങളിൽ.
പൊയിലൂർ, ചെറുപ്പറമ്പ്‌ എന്നിവിടങ്ങളിൽനിന്ന്‌ 12 കിലോ മീറ്ററും ചെറുവാഞ്ചേരിയിൽനിന്ന്‌ 15 കിലോമീറ്ററും സഞ്ചരിച്ചാൽ ഇവിടെ എത്താം.
സർക്കാർ ഇത്തരം ടൂറിസ്‌റ്റ്‌ സാദ്ധ്യതാ മേഖലകളെ അവഗണിക്കുകയാണെന്ന്‌ നാട്ടുകാർ പറയുന്നു.
പ്രദേശത്തെ ടൂറിസം ഭൂപടത്തിൽ ഉൾപെടുത്തിയാൽ വിദേശികൾ അടക്കമുള്ള വിനോദസഞ്ചാരികളെ ആകർഷിക്കാനാവുമെന്നാണ്‌ വിദഗ്‌ദരുടെയും ജനങ്ങളുടെയും അഭിപ്രായം.
വാർഡുകൾ വടക്കേ പൊയിലൂർ പാറയുള്ള പറമ്പ പുല്ലായിത്തോട് ചമതക്കാട് വിളക്കോട്ടൂർ സെൻട്രൽ പൊയിലൂർ വട്ട പോയിലുമ്ൽ തെക്കും മുറി വിളക്കോട്ടൂർ വെസ്റ്റ് ചെറ്റക്കണ്ടി കല്ലിക്കണ്ടി ഉതുക്കുമ്മൽ മുണ്ടതോട് ഇരഞ്ഞീൻ കീഴീൽ കുറുംങ്ങാട് കടവത്തൂർ ടൌൺ ഹൈസ്കൂൾ വാർഡ് കീരിയാട്‌ ഇതും കാണുക
ID=1157 intID=5 കേരള സർക്കാർ തദ്ദേശസ്വയം ഭരണ വകുപ്പ് -തൃപ്പങ്ങോട്ടൂർ ഗ്രാമപഞ്ചായത്ത്] ↑ ↑
തൃപ്പനച്ചി
മലപ്പുറം ജില്ലയിലെ ഏറനാട് താലൂക്കിൽ ഉൾപ്പെടുന്ന ഒരു ഗ്രാമമാണ് തൃപ്പനച്ചി .
മഞ്ചേരി മുൻസിപ്പാലിറ്റിയുടെയും മൊറയൂർ-കുഴിമണ്ണ (കിഴിശേരി), കാവനൂർ  പഞ്ചായത്തുകളുടെയും ഇടയിലുള്ള പുൽപ്പറ്റ പഞ്ചായത്തിലാണ് ഈ പ്രദേശം സ്ഥിതിചെയ്യുന്നത്.
പുൽപ്പറ്റ പഞ്ചായത്തിലെ 5(പൂർണമായും )4(ചെറിയ ഭാഗം )6(ചെറിയ ഭാഗം )2(ചെറിയ ഭാഗം ) എന്നീ നാല് പഞ്ചായത്തു വാർഡുകൾ ഉൾക്കൊള്ളുന്നതാണ് തൃപ്പനച്ചി ദേശം.5 ആം വാർഡാണ്‌ യഥാർത്ഥ തൃപ്പനച്ചിയെങ്കിലും മറ്റ് വാർഡുകളിലേക്ക് തൃപ്പനച്ചിയുടെ ഭാഗങ്ങൾ ഉൾപ്പെട്ടിട്ടുണ്ട് .
ഹരിജൻ  കോളനികളുള്ള തൃപ്പനച്ചിയിലെ ആക്കപ്പുറം പൂരം ജില്ലയിൽ പ്രശസ്തമായ താലപ്പൊലി ഉത്സവങ്ങളിൽ ഒന്നാണ്.
ഈഴവരും നായന്മാരുമടങ്ങുന്ന ഹിന്ദു വിഭാഗങ്ങളാണ് ബാക്കിയുള്ളവർ.
തൃപ്പനച്ചിയിലെയും സമീപ പ്രദേശങ്ങളിലെയും എയ്ഡഡ് സ്‌കൂളുകളിൽ അധ്യാപകരായി വന്ന് ഇവിടെ സ്ഥിരതാമസമാക്കിയ ഏതാനും ക്രിസ്ത്യൻ കുടുംബങ്ങളുമുണ്ട്.
ഒരു ഉൾനാടൻ ഗ്രാമമാണെങ്കിലും വളരെ കാലം മുമ്പുതന്നെ വിദ്യാഭ്യാസ പരമായും സാമൂഹികപരമായും ഉണർവ് പ്രകടിപ്പിച്ചുവന്ന നാടാണ് തൃപ്പനച്ചി.
100ശതമാനമാണ് പ്രദേശത്തെ സാക്ഷരത .
അഞ്ചാം വാർഡായ തൃപ്പനച്ചിയിൽ നൂറിൽ പരം സർക്കാർ ഉദ്യോഗസ്ഥരും 90% വീടുകളിലും ഡിഗ്രി യോഗ്യതയുള്ളവരുമാണ് .
അത് കൊണ്ട് തന്നെ അഞ്ചാം വാർഡായ തൃപ്പനച്ചിയെ പുൽപ്പറ്റ പഞ്ചായത്തിലെ വി ഐ പി വാർഡായാണ് അറിയപ്പെടുന്നത് .
1915 ൽ തന്നെ ഇവിടെ എൽ.പി സ്‌കൂൾ നിലവിൽ വന്നു.
നൂറാം വാർഷികം ആഘോഷിക്കാനൊരുങ്ങുന്ന ആ വിദ്യാഭ്യാസ സ്ഥാപനം ഇന്ന് 1500 ലേറെ വിദ്യാർത്ഥികൾ പഠിക്കുന്ന എൽ.പി, യു.പി ഡിവിഷനുകൾ ചേർന്നതാണ്.
1958 പ്രവർത്തനമാരംഭിച്ച വായനശാലയും തൃപ്പനച്ചിയുടെ വിദ്യാഭ്യാസ സാംസ്‌കാരിക സ്വത്വരൂപീകരണത്തിൽ നിർണായക സ്വാധീനം ചെലുത്തിയിട്ടുണ്ട്.
പ്രസിദ്ധരായ തൃപ്പനച്ചി മുഹമ്മദ് മുസ്‌ലിയാർ , പ്രഭു വൈദ്യർ എന്നിവരിലൂടെയാണ് തൃപ്പനച്ചി ദേശത്തെ പലരും അന്നും ഇപ്പോഴും അറിയപ്പെട്ടിരിക്കുന്നത്.
തൃപ്പനച്ചിയിലെ  മുൻകാല പത്ര പ്രവർത്തകനായിരുന്ന ഇന്ദുകേഷ് തൃപ്പനച്ചിയാണ് തൃപ്പനച്ചിയുടെ ചരിത്രം എഴുതുന്ന നാട്ടുകാരൻ .
അഖിലേന്ത്യാ സെവൻസ് ഫുട്‍ബോളിൽ തൃപ്പനച്ചി എന്ന നാടിന്റെ പേര് വാനോളം ഉയർത്തിയത് അൽ ശബാബ് തൃപ്പനച്ചിയാണ്  .
വിദേശ താരങ്ങൾ വന്ന് നിരവധി ട്രോഫികൾ തൃപ്പനച്ചിയുടെ ഷോക്‌കെയ്‌സിലേക്ക് അൽ ശബാബ് കൊണ്ട് വന്നു .
തൃപ്പനച്ചിയിലെ സാമൂഹിക സാംസ്‌കാരിക രംഗങ്ങളിൽ നിറഞ്ഞു നിൽക്കുന്ന തൃപ്പനച്ചി സോഷ്യൽ ഡവലപ്മെന്റ് സൊസൈറ്റി വ്യകതമായ പ്ലാനോടെ മുന്നേറി കൊണ്ടിരിക്കുന്ന സംഘടനയാണ് .
തൃപ്പനച്ചിയിൽ നിന്ന് ആകസ്മികമായി മരണപ്പെട്ട ചെറുപ്പക്കാരെ വെച്ച് വീഡിയോ ആൽബവും ഈ സൊസൈറ്റി ചെയ്തിട്ടുണ്ട് .
തൃപ്പനച്ചിയിലെ പ്രിയനക്കാരനായിരുന്ന ഡോ കൃഷ്ണന്കുട്ടിയുടെ നന്മ നിറഞ്ഞ ഡോക്ടറുടെ സേവന സന്ദേശം ഓര്മിപ്പിക്കുന്നതിനായി ഈ സൊസൈറ്റി എല്ലാ വർഷവും അവാർഡുകൾ നൽകുകയും ചെയ്ത് കൊണ്ടിരിക്കുന്നു   .
മലപ്പുറം ജില്ലാ ലീഗ് ഫുട്‍ബോൾ ടൂർണമെന്റിൽ കളിക്കുന്ന തൃപ്പനച്ചി സോഷ്യൽ ഡവലപ്മെന്റ് സൊസൈറ്റി മാത്രമാണ് പുൽപ്പറ്റ പഞ്ചായത്തിൽ ഓൾ ഇന്ത്യാ ഫുട്ബോൾ ഫെഡറേഷന്റെ അംഗീകാരമുള്ള ഏക ഫുട്ബോൾ ക്ലബ് .
മലപ്പുറം ജില്ലാ ക്രിക്കറ്റ് ഡിവിഷൻ ലീഗിൽ കളിക്കുന്ന വിനയ ക്ലബ്ബ് തൃപ്പനച്ചി ഇന്ത്യൻ ക്രിക്കറ്റ് അസോസിയേഷൻ അംഗീകരിച്ച പുൽപ്പറ്റ പഞ്ചായത്തിലെ ഏക ക്ലബ്ബാണ്  .
കിഡ്നി ക്യാൻസർ രോഗികളുടെ ചികിത്സക്ക് മാസ് ശേഖരണത്തിലൂടെ ലക്ഷ കണക്കിന് രൂപ സ്വരൂപിച്ച ലയൺസ് ക്ലബ്ബും ലോക്കൽ ഫുട്ബോൾ ടൂർണമെന്റുകളിൽ കളിക്കുന്ന ടൌൺ ടീം തൃപ്പനച്ചിയും കെ ആർ പി യും തൃപ്പനച്ചിയിലെ മറ്റ് ക്ലബ്ബ്കളാണ്.
വ്യത്യസ്ത രംഗങ്ങളിൽ പ്രതിഭ തെളിയിച്ച കായിക താരങ്ങളും കലാകാരന്മാരും പ്രഭാഷകരും എഴുത്തുകാരും തൃപ്പനച്ചി കേരളത്തിന് സംഭാവന ചെയ്തിട്ടുണ്ട്.2000 വർഷം മുമ്പുള്ള ശ്രീപെരുംതൃക്കോവിൽ ക്ഷേത്രവും പുരാതന നാണയങ്ങൾ ശേഖരിച്ച് പ്രസിദ്ധമായ അബ്ദുൽ അലി മാസ്റ്ററും തൃപ്പനച്ചിയിലാണ് .
മറ്റ് നാടുകളിൽ നിന്ന് വ്യത്യസ്തമായി കായികരംഗത്ത് ശ്രദ്ധ കേന്ദ്രീകരിക്കാനാണ് തൃപ്പനച്ചിയിലെ യുവാക്കൾക്ക് ഏറ്റവും കൂടുതൽ ഇഷ്ടം  പഞ്ചായത്തിലെ മറ്റ് പ്രദേശക്കാർക്ക് മാതൃകായാണ് തൃപ്പനച്ചി  .
പുൽപ്പറ്റ പഞ്ചായത്തിലെ ഏറ്റവും വലിയ പട്ടണവും പുൽപ്പറ്റയുടെ സാംസ്‌കാരിക തലസ്ഥാനവുമാണ് തൃപ്പനച്ചി .
പ്രമുഖ പണ്ഡിതനായ തൃപ്പനച്ചി ഉസ്താദ് എന്ന് പറയുന്ന മുഹമ്മദ് മുസ്ലിയാർ ജീവിച്ച സ്ഥലമാണ് തൃപ്പനച്ചി .
ഇന്ത്യയുടെ നാനാഭാഗത്ത് നിന്നും രോഗികൾ വന്ന് കണ്ട് അസുഖം ഭേദമായി പോയിരുന്ന വൈദ്യ ശാലയായിരുന്നു പ്രഭുവൈദ്യരുടെ വൈദ്യശാല .
മൂല കുരു അസുഖങ്ങൾക്ക് പേര് കേട്ട ചികിത്സയായിരുന്നു പ്രഭുവൈദ
്യരുടെ അടുത്തുണ്ടായിരുന്നത് .
പഞ്ചായത്ത്  സ്റ്റേഡിയം , പ്രാഥമികാരോഗ്യ കേന്ദ്രം എന്നിവയും തൃപ്പനച്ചിയിൽ ഉണ്ട് .
ആദ്യമായി ഒരു കാർ (അംബാസഡർ കാർ )വാങ്ങിയ ആൾ ചെമ്പകശ്ശേരി രാമചന്ദ്രനാണ് .
ഡോക്ടർമാരായ ഡോ കൃഷ്ണൻകുട്ടി , ഡോ ഇബ്രാഹിം കുട്ടി എന്നിവർ തൃപ്പനച്ചിയിലെ ജനങ്ങളുടെ ഹൃദയത്തിൽ സ്ഥാനം പിടിച്ചവരാണ് .
കേരള ഗ്രാമീൺ ബാങ്ക് , മഞ്ചേരി അർബൻ ബാങ്ക് , പുൽപ്പറ്റ സർവീസ് സഹകരണ ബാങ്ക് എന്നിവയാണ് തൃപ്പനച്ചിയിൽ പ്രവർത്തിക്കുന്ന ബാങ്കുകൾ .
തൃപ്പനച്ചി പോസ്റ്റ് ഓഫീസിന്റെ പിൻകോഡ് 673641 അകുന്നു .
ബുള്ളറ്റുകളുടെ രാജാവ് എന്ന് മഞ്ചേരിക്കാർ വിളിക്കുന്ന ബുള്ളറ്റ് ഉമ്മറാക്കയെ കുറിച്ച് ഇന്ദുകേഷ് തൃപ്പനച്ചി ഒരു പുസ്തകം തയ്യാറാക്കുന്നു.
കിടപ്പിലായ പഞ്ചായത്തിലെ രോഗികളെ പരിചരിക്കുന്നതിന് തൃപ്പനച്ചിയിൽ രൂപീകൃതമായ തൃപ്പനച്ചി പെയിൻ ആൻഡ് പാലിയേറ്റിവ് സെന്റർ നാന്നൂറോളം രോഗികളെയാണ് പരിചരിച്ച് കൊണ്ടിരിക്കുന്നത് .
ഓരോ ദിവസം കഴിയും തോറും വളർന്ന് കൊണ്ടിരിക്കുന്ന തൃപ്പനച്ചി അങ്ങാടിയിൽ നിരവധി ബിസിസിനാസ് സ്ഥാപനങ്ങളും ആതുരാലയ ക്ലിനിക്കുകളും പ്രവർത്തിക്കുന്നു .
തൃത്താല വേമഞ്ചേരി മന വേമഞ്ചേരി മന
പറയിപെറ്റ പന്തിരുകുലത്തിലെ അഗ്നിഹോത്രിയുടെ ഇല്ലം എന്നു വിശ്വസിക്കപ്പെടുന്ന 1400 വർഷം പഴക്കമുള്ള ഇല്ലമാണ് തൃത്താല വേമഞ്ചേരി മന .
2008 മുതൽ 2012 വരെ നടന്ന കാർബൺ ഡേറ്റിങ് പരിശോധന വഴിയാണ് മനയുടെ പ്രായം കണക്കാക്കിയത്.
കേരളത്തിലെ ഏറ്റവും പഴക്കംചെന്ന ബ്രാഹ്മണഗൃഹം എന്ന ബഹുമതി ഈ മനയ്ക്കാണ് ലഭിച്ചിരിക്കുന്നത്.
തിരുവനന്തപുരം രാജീവ് ഗാന്ധി സെന്റർ ഫോർ ബയോടെക്നോളജിയിലെ ഡോ. സനൽ ജോർജ്, മനയിൽനിന്ന് ഏതാനും മരഭാഗങ്ങൾ ശേഖരിച്ചാണ് പരീക്ഷണം ആരംഭിച്ചത്.
ഇതേ സമയം മനയ്ക്ക് 1400 വർഷം പഴക്കമുണ്ടെന്ന വാദം പരിശോധിക്കപ്പെടേണ്ടതാണെന്നും അഭിപ്രായങ്ങൾ ഉയരുന്നുണ്ട്..
തൃപ്തി മുഖർജി ഇംഗ്ലീഷ് വിലാസം https://ml.wikipedia.org/wiki/Tripti_Mukherjee
മേവതി ഖരാനയിലെ ഹിന്ദുസ്ഥാനി ഗായികയാണ് തൃപ്തി മുഖർജി .
2014-ൽ പത്മശ്രീ ലഭിച്ചു.
പണ്ഡിറ്റ് ജസ്‌രാജിന്റെ പ്രധാന ശിഷ്യകളിലൊരാളാണ്.
പണ്ഡിറ്റ് ജസ്‌രാജ് സംഗീത ഗവേഷക ഇൻസ്റ്റിറ്റ്യൂട്ടിന്റെ സ്ഥാപകയാണ്.
പുരസ്കാരങ്ങൾ പത്മശ്രീ (2014) അവലംബം ↑ പുറം കണ്ണികൾ Interview with Dileepsri Archived 2014-09-25 at the Wayback Machine .
ജോൺ ഡി മാറിനെല്ലി ജോൺ ഓഫ് മാറിഗ്നെല്ലി
ഫ്ലോറൻസുകാരനായ ക്രിസ്ത്യൻ പാതിരിയും കേരളം സന്ദർശിച്ച് വിവരണങ്ങൾ രചിച്ച സഞ്ചാരിയുമായിരുന്നു ജോൺ ഡി മാറിനെല്ലി അഥവാ ജോൺ ഓഫ് മാറിഗ്നെല്ലി .
14-ആം നൂറ്റാണ്ടിന്റെ ആദ്യ പകുതിയിലാണ്‌ അദ്ദേഹം കേരളത്തിൽ എത്തിയത്.
കൊല്ലത്ത് 16 മാസത്തോളം താമസിച്ച അദ്ദേഹത്തിന്റെ വിവരണങ്ങളിൽ നിന്ന് അക്കാലത്തെ കേരളത്തിലെ ക്രിസ്ത്യാനികളുടെ സാമൂഹിക നിലയെക്കുറിച്ച് അറിയാൻ സാധിക്കുന്നു.
പരാമർശങ്ങൾ കുറിപ്പുകൾ
ജോൺ ഡെ വിറ്റ് ഇംഗ്ലീഷ് വിലാസം https://ml.wikipedia.org/wiki/Johan_de_Witt
ഒരു ഡച്ച് രാജ്യതന്ത്രജ്ഞനായിരുന്നു ഡെ വിറ്റ് .
ഡോർട്ടിലെ ഒരു പ്രഭുകുടുംബത്തിൽ 1625 സെപ്.
24-ന് ഡെ വിറ്റ് ജനിച്ചു.
ഓറഞ്ചിന്റെ അവകാശങ്ങളിൽ കുറവുവരുത്തൽ
ഡച്ച് പ്രതിനിധിസഭയായ സ്റ്റേറ്റ്സ് ജനറലിന്റെ അധികാരങ്ങൾ വിപുലപ്പെടുത്തണമെന്നും ഡച്ച് ഭരണം നിയന്ത്രിക്കുന്ന രാജവംശമായ ഓറഞ്ചിന്റെ പരമ്പരാഗത അവകാശങ്ങൾ വെട്ടിക്കുറയ്ക്കണമെന്നും വാദിച്ച റിപ്പബ്ളിക്കൻ പാർട്ടിയുടെ നേതാവായിരുന്നു ഡെ വിറ്റ്.
ഡെ വിറ്റിന്റെ പിതാവിനെ 'ഓറഞ്ച്' വിഭാഗത്തിൽപ്പെട്ട അധികാരികൾ തടങ്കലിൽ വച്ചു എന്നതായിരുന്നു അവരോട് ശത്രുത പുലർത്താൻ ഇദ്ദേഹത്തെ പ്രേരിപ്പിച്ച കാരണം.
വില്യം II ഓറഞ്ചിന്റെ മരണ(1650)ത്തെ തുടർന്നുണ്ടായ അനിശ്ചിതാവസ്ഥയെ പ്രയോജനപ്പെടുത്തിക്കൊണ്ട് 1653-ൽ ഡെ വിറ്റ് പ്രധാനമന്ത്രിയായി സ്ഥാനമേറ്റു.
വില്യം II-ന്റെ പിൻഗാമികൾ അധികാരത്തിൽ വരുന്നതു തടയുന്നതിനായി 'ഇറ്റേണൽ ഈഡിക്ട്' എന്ന നിയമം ഇദ്ദേഹം പാസാക്കിയെടുക്കുകയും ചെയ്തു.
ബ്രെഡ കരാർ
പ്രധാനമന്ത്രി എന്ന നിലയിൽ 20 വർഷക്കാലം ഡച്ച് റിപ്പബ്ളിക്കിനെ ഡെ വിറ്റ് നിയന്ത്രിച്ചുകൊണ്ടിരുന്നു.
1654 -ൽ ഇദ്ദേഹം മുൻകൈ എടുത്ത് ഹോളണ്ടും ബ്രിട്ടനും തമ്മിലുണ്ടായ ആദ്യത്തെ ആംഗ്ളോ-ഡച്ച് യുദ്ധത്തിന് ഒത്തുതീർപ്പുണ്ടാക്കി.
രണ്ടാമത്തെ ആംഗ്ളോ-ഡച്ച് യുദ്ധം അവസാനിപ്പിച്ച ബ്രെഡ കരാർ (Breda) ഇദ്ദേഹത്തിന്റെ നയതന്ത്രജ്ഞതയ്ക്ക് ഉദാഹരണമായിപ്പറയാം.
ഹോളണ്ടിന് അനുകൂലമായി ഒട്ടേറെ വ്യാപാരാനുകൂല്യങ്ങൾ ഈ കരാറിലൂടെ നേടുവാൻ ഡെ വിറ്റിനു സാധിച്ചു.
ഡെ വിറ്റിന്റെ പതനം
1672 -ൽ ഉണ്ടായ ഫ്രഞ്ച് ആക്രമണം ഡെ വിറ്റിന്റെ പതനത്തിന് വഴിതെളിച്ചു.
ഹോളണ്ടിനെ ആക്രമിക്കുവാൻ മുതിർന്ന ഫ്രഞ്ച് സേനയെ പിന്തിരിപ്പിക്കുന്നതിൽ ഡെ വിറ്റ് പരാജയപ്പെട്ടത് ഇദ്ദേഹത്തിന്റെ ജനസമ്മതിയെ പ്രതികൂലമായി ബാധിക്കുവാനിടവന്നു.
മാത്രമല്ല, പൊതുജനഹിതം ഓറഞ്ച് രാജവംശത്തിന്റെ ഭരണത്തിന് അനുകൂലമായി മാറാനും ഈ പരാജയം കാരണമായി.
1672 -ൽ ഉണ്ടായ ഓറഞ്ച് അനുകൂലികളുടെ വിപ്ളവത്തെത്തുടർന്ന് സ്ഥാനഭ്രഷ്ടനാക്കപ്പെടുമെന്ന രാഷ്ട്രീയ സാഹചര്യം ശക്തമായപ്പോൾ ആ വർഷം ഓഗസ്റ്റ് 4 -ന് ഇദ്ദേഹം പ്രധാനമന്ത്രിപദം രാജിവച്ചു.
1672 ഓഗസ്റ്റ് 20 -ന് ഒരു സംഘം ഓറഞ്ച് വംശാനുകൂലികൾ ഇദ്ദേഹത്തെ വധിച്ചു.
പുറത്തേക്കുള്ള കണ്ണികൾ http://www.britannica.com/EBchecked/topic/646202/Johan-De-Witt http://www.nndb.com/people/495/000097204/ http://www.answers.com/topic/de-witt-jan കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡെ വിറ്റ് (1625 - 72) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജോൺ ഡൺസ് സ്കോട്ടസ് ഇംഗ്ലീഷ് വിലാസം https://ml.wikipedia.org/wiki/Duns_Scotus
മധ്യകാലഘട്ടത്തിലെ സ്കോട്ടിഷ് ദൈവശാസ്ത്രജ്ഞനും തത്ത്വചിന്തകനുമായിരുന്നു ജോൺ ഡൺസ് സ്കോട്ടസ് (സുമാർ 1265 – നവബർ 8, 1308).
വിശ്വാസത്തിന്റെ അടിസ്ഥാനം ദൈവവെളിപാടും സഭയുടെ പ്രബോധനവുമാണെന്നും വിശ്വാസത്തെ യുക്തിയിലൂടെ സ്ഥാപിക്കാനുള്ള അക്വീനാസിനെപ്പോലുള്ളവരുടെ ശ്രമം വ്യർത്ഥവും അപകടകരവുമാണെന്നും കരുതിയ അദ്ദേഹം യുക്തിക്കും വിശ്വാസത്തിനുമിടയിൽ മദ്ധ്യകാലക്രിസ്തീയത വികസിപ്പിച്ചെടുത്തിരുന്ന സമന്വയത്തിന്റെ (Medieval Synthesis) തകർച്ചക്കു വഴിതുറന്നവരിൽ പ്രധാനിയാണ്.
അക്വീനാസിനും ഓക്കമിലെ വില്യമിനുമൊപ്പം ഉത്തുഗമദ്ധ്യയുഗത്തിലെ (high middle age) മൂന്നു പ്രധാന ചിന്തകന്മാരിൽ ഒരാളായി ഡൺസ് സ്കോട്ടസ് കരുതപ്പെടുന്നു.
അതിസൂക്ഷ്മ ഗുണങ്ങളിൽ വളരെയധികം താത്പര്യം പ്രകടിപ്പിച്ചിരുന്ന ഇദ്ദേഹം സൂക്ഷ്മദൃക്കായ വേദപാരംഗതൻ (Doctor subtilis) എന്ന പേരിലാണ് അറിയപ്പെട്ടിരുന്നത്.
അമലോത്ഭവസിദ്ധാന്തത്തിന്റെ പ്രധാന വക്താവായ ഇദ്ദേഹത്തിന് മരിയൻ വേദപാരംഗതൻ എന്നപേരും ഉണ്ടായിരുന്നു.
വിദ്യാഭ്യാസവും ഉദ്ദ്യോഗവും
സ്കോട്ട്ലൻഡിലെ ബെർവിക്ഷെയറിലെ ഡൺസിൽ (Duns) ജനിച്ച ഇദ്ദേഹം പതിനഞ്ചാമത്തെ വയസ്സിൽ ഫ്രാൻസിസ്കൻ സഭയിൽ അംഗമായി; 1291-ൽ വൈദികപ്പട്ടം ലഭിച്ചു.
1293 മുതൽ 1296 വരെ പാരിസിൽ പഠനം നടത്തിയ ഇദ്ദേഹം പിന്നീട് ഇംഗ്ലണ്ടിലേക്കു മടങ്ങുകയും ഓക്സ്ഫോഡിൽ പ്രഭാഷണങ്ങൾ നടത്തുകയും ചെയ്തു.
ഇതിനു ശേഷം പാരിസിൽ അധ്യാപനം നടത്തിയ ഇദ്ദേഹം 1303 ജൂണിൽ അവിടെ നിന്ന് പുറത്താക്കപ്പെട്ടു.
ഫ്രാൻസിലെ രാജാവായ ഫിലിപ്പ് നാലാമന് എതിരായി പോപ് ബോണിഫേസ് എട്ടാമനെ പിന്തുണച്ച കാരണത്താലാണ് ഇദ്ദേഹത്തെ നാടു കടത്തിയത്.
1304 മുതൽ ഇദ്ദേഹം വീണ്ടും പാരിസിൽ അധ്യാപനം ആരംഭിക്കുകയും 1305-ൽ റീജന്റ് മാസ്റ്റർ ആവുകയും ചെയ്തു.
1307-ൽ ഇദ്ദേഹത്തിന് കൊളോണിലേക്ക് സ്ഥലം മാറ്റം ലഭിച്ചു.
സ്കോട്ടസിന്റെ പ്രമാണങ്ങളെക്കുറിച്ച് ഇപ്പോഴും അവ്യക്തത നിലനിൽക്കുന്നു.
വ്യാകരണം , തർക്കശാസ്ത്രം , ആത്മീയവാദം, ദൈവശാസ്ത്രം എന്നിവയെക്കുറിച്ചെല്ലാം ഉള്ള ഇദ്ദേഹത്തിന്റെ വീക്ഷണങ്ങൾ ശിഷ്യന്മാർ രേഖപ്പെടുത്തിയിട്ടുണ്ട്.
അതിൽ അവരുടെ അഭിപ്രായങ്ങളും കലർന്നിരിക്കാൻ ഇടയുണ്ട്.
സ്കോട്ടസ്സിന്റേത് എന്നു കരുതിയിരുന്ന ചില കൃതികൾ അദ്ദേഹത്തിന്റേതല്ല എന്ന് പിന്നീട് തെളിഞ്ഞിട്ടുണ്ട്.
ഓപസ് ഒക്സൊനിയൻസ് (Opus Oxoniense) റിപൊർട്ടാറ്റ പരിസിയൻസിയ (Reportata Parisiensia) പീറ്റർ ലൊമ്പാർഡിന്റെ (Peter Lombard) സെന്റൻസസ് (Sentences) നെക്കുറിച്ചുള്ള വീക്ഷണങ്ങൾ ക്വേസ്റ്റിയനെസ് ക്വഡ്ലിബെറ്റലെസ് (Quaestiones Quadlibetales) ഡിപ്രിമൊ പ്രിൻസിപിയൊ (Deprimo Principio) എന്നിവയാണ്
സ്കോട്ട്സിന്റെ പ്രധാന കൃതികൾ.
അരിസ്റ്റോട്ടലിന്റെ തർക്കശാസ്ത്രത്തെ സംബന്ധിച്ചും സ്കോട്ടസ് നിരവധി കൃതികൾ രചിച്ചിട്ടുണ്ട്.
ക്വേസ്റ്റിയനെസ് ഇൻ ലിബ്രൊസ് അരിസ്റ്റൊറ്റെലിസ് ദ അനിമ (Quaestiones in libros Aristotelis De Anima) കൊളെഷ്യനെസ് ഒക്സൊനിയൻസെസ് (Collationes Oxonienses) കൊളെഷ്യനെസ് പരിസിയെൻസസ് (Collationes Parisienses) ക്വേസ്റ്റിയനെസ് സബ്റ്റിലിസ്സിമെ ഇൻ മെറ്റഫിസികം അരിസ്റ്റോറ്റെലിസ് (Quaestiones Subtillissimae in metaphysicam Aristotelis)
എന്നിവ സ്കോട്ടസിന്റെ പ്രധാനകൃതികളിൽ ഉൾപ്പെടുന്നു.
ഫ്രാൻസിസ്കൻ ചിന്തകൻ
യുക്തി ഉപയോഗിച്ച് ദൈവാസ്തിത്വത്തെ തെളിയിക്കാനും ദൈവസ്വഭാവത്തെ നിർവചിക്കാനുമുള്ള അക്വീനാസിനെപ്പോലുള്ള സ്കൊളാസ്റ്റിക് ചിന്തകന്മാരുടെ ശ്രമം അപകടമരമായ വൈരുദ്ധ്യങ്ങളിലെക്കു നയിക്കുമെന്നു കരുതിയ ഡൺ സ്കോട്ടസ്, ദൈവത്തെ സ്നേഹിക്കനല്ലാതെ ദൈവം എന്താണെന്നറിയാൻ മനുഷ്യനു കഴിയില്ലെന്നു വാദിച്ചു.
ദൈവത്തെ അറിയുന്നതിനേക്കാൾ പ്രധാനം സ്നേഹിക്കുന്നതാണെന്നും അദ്ദേഹം കരുതി.
ദൈവികപദ്ധതികളെ മനുഷ്യയുക്തിയുടെ മാനദണ്ഡങ്ങൾ ഉപയോഗിച്ചു മനസ്സിലാക്കാൻ ശ്രമിക്കുന്നതിനെ അദ്ദേഹം എതിർത്തു.
ഉദാഹരണമായി, മനുഷ്യന്റെ രക്ഷയ്ക്ക്, സാദ്ധ്യമായതിൽ ഏറ്റവും നല്ല മാർഗ്ഗം ദൈവപുത്രന്റെ മനുഷ്യാവതാരവും  കുരിശുമരണവും ആയിരുന്നതിനാൽ ദൈവം മനുഷ്യനായി അവതരിച്ചു എന്ന അക്വീനാസിന്റെ വാദം, ദൈവത്തിന്റെ അളവില്ലാത്ത ശക്തിക്കും ദൈവസ്വാതന്ത്ര്യത്തിനു തന്നെയും പരിമിതി കല്പിക്കുന്നതായി സ്കോട്ടസ് കരുതി.
മനുഷ്യരക്ഷയ്ക്ക് ദൈവം തെരഞ്ഞെടുക്കാൻ തിരുമനസായ വഴി തന്റെ പുത്രന്റെ മനുഷ്യാവതാരം ആയിരുന്നു എന്നതിലപ്പുറം എന്തെങ്കിലും പറയാൻ മനുഷ്യനു കഴിവില്ല.
അക്വിനാസിന്റെ വീക്ഷണത്തിൽ ഭൌതിക വസ്തുക്കളുടെ സത്തയാണ് ധിഷണയുടെ ആധാരം.
എന്നാൽ മനുഷ്യധിഷണയുടെ വിഷയം അസ്തിത്വം തന്നെയാണ് എന്നാണ് സ്കോട്ടസിന്റെ വാദം.
പദാർഥവും രൂപവും ഭൌതികവസ്തുക്കളുടെ പ്രധാന തത്ത്വങ്ങളാണ് എന്ന സിദ്ധാന്തത്തെ സ്കോട്ടസ് അംഗീകരിക്കുന്നു.
രൂപത്തിൽ നിന്ന് വ്യത്യസ്തമായി പദാർഥത്തിന് അതിന്റേതായ ഒരു ധർമമുണ്ടെന്നും സ്കോട്ടസ് അഭിപ്രായപ്പെടുന്നു.
അഗസ്റ്റിനിയനിസ (Augustinianism) വും തോമിസവും (Thomism) സംയോജിപ്പിച്ച് അതിവിശിഷ്ടമായ ഒരു വീക്ഷണം രൂപീകരിക്കുവാനും ഇദ്ദേഹം പരിശ്രമിച്ചു.
ഈ രണ്ടു രീതികളുടെയും കുറ്റങ്ങളും കുറവുകളും ഇല്ലാതാക്കുവാനും ഇദ്ദേഹം ശ്രമിക്കുകയുണ്ടായി.
അതിനാൽ ഇദ്ദേഹത്തിന്റെ കൃതികളിൽ അഗസ്റ്റിനിയൻ സിദ്ധാന്തങ്ങളുടെയും തോമിസ്റ്റിക് സിദ്ധാന്തങ്ങളുടെയും വിമർശനങ്ങൾ ദൃശ്യമാണ്.
ഫ്രാൻസിസ്കൻ തത്ത്വചിന്തയുടെയും വേദാന്തത്തിന്റെയും പ്രധാന വക്താവ് സ്കോട്ടസ് ആണ്.
സെന്റ് തോമസ് അക്വിനാസ് ഡോമിനിക്കൻ വീക്ഷണത്തെ എന്ന പോലെ സ്കോട്ടസ് ഫ്രാൻസിസ്കൻ വീക്ഷണത്തെ പ്രതിനിധീകരിക്കുന്നു.
തുടർന്നു വന്ന നൂറ്റാണ്ടുകളിൽ ഫ്രാൻസിസ്കന്മാരും ഡൊമിനിക്കന്മാരും  അവരുടെ ദാർശനികയുദ്ധങ്ങൾ നടത്തിയത് ഈ രണ്ടു ചിന്തകന്മാരെ മുൻനിർത്തി ആയിരുന്നു.
ശരീരവും ആത്മാവും
മനുഷ്യനിൽ രണ്ടു രൂപങ്ങൾ ഉള്ളതായി സ്കോട്ടസ് വിശ്വസിച്ചു; ശരീരവും ആത്മാവും .
ആത്മാവിനെ ഉൾക്കൊള്ളുന്ന ഉപാധിയാണ് ശരീരം.
ആത്മാവ് വിടവാങ്ങിയാലും ശരീരം അവശേഷിക്കും.
ധിഷണയെയും ഇച്ഛാശക്തിയെയും ആത്മാവിൽ നിന്ന് വ്യത്യസ്തമായി കാണുവാൻ സ്കോട്ടസ് വിസമ്മതിക്കുന്നു.
ആത്മാവും വ്യത്യസ്ത കഴിവുകളും തമ്മിലും, കഴിവുകൾ തമ്മിൽ തന്നെയും ഔപചാരികമായ വേർതിരിവ് മാത്രമേ ഉള്ളുവെന്ന് സ്കോട്ടസ് വാദിക്കുന്നു.
ആത്മാവിന്റെ അനശ്വരതയെ വിശ്വാസത്തിലൂടെ മാത്രമേ അറിയാൻ കഴിയുകയുള്ളൂ എന്നും ഇത് മറ്റു രീതിയിൽ തെളിയിക്കുവാൻ സാധിക്കുകയില്ലെന്നുമാണ് ഇദ്ദേഹത്തിന്റെ അഭിപ്രായം.
നന്മയും കർത്തവ്യ നിർവഹണവും
പരമോന്നതമായ നന്മയും കർത്തവ്യ നിർവഹണവും ആയി ബന്ധപ്പെടുത്തുമ്പോൾ മാത്രമേ നന്മയ്ക്കും കർത്തവ്യനിർവഹണത്തിനും അർഥം കൈവരുകയുള്ളൂ എന്ന് സ്കോട്ടസ് വിശ്വസിച്ചു.
സൂക്ഷ്മമായി പരിശോധിച്ചാൽ പത്ത് കല്പനകളിൽ ദൈവത്തോടുള്ള കടമകളെക്കുറിച്ച് പറയുന്നത് മാത്രമാണ് സ്വാഭാവികനിയമമെന്ന് സ്കോട്ടസ് പറഞ്ഞു.
സ്കോട്ടസിന്റെ സിദ്ധാന്തത്തിന്റെ പ്രധാന ആശയം ദൈവത്തെ സ്നേഹമായി സങ്കല്പിക്കുന്നതാണ്.
സൃഷ്ടികർമം തന്നെ ദൈവത്തിന്റെ സ്നേഹത്തിന്റെ പ്രഭാവമാണ്.
ജീവികൾ അവനെ സ്നേഹിക്കുവാനായി അവൻ തന്റെ നന്മ പങ്കു വയ്ക്കുന്നു.
സ്കോട്ടസ് ധിഷണയെക്കാൾ പ്രാധാന്യം ഇച്ഛാശക്തിക്ക് നൽകിയിരിക്കുന്നു.
ദൈവസ്നേഹത്തിലൂടെ മാത്രമേ ആനന്ദം ലഭിക്കുകയുള്ളൂ.
വിശ്വത്തിന്റെ ആദിയും മധ്യവും അന്ത്യവും എല്ലാം ക്രിസ്തുവാണ്; അവൻ മനുഷ്യനായും ദൈവമായും വർത്തിക്കുന്നു എന്നാണ് ഇദ്ദേഹം അഭിപ്രായപ്പെട്ടിട്ടുള്ളത്.
കൊളോണിൽ 1308 നവംബർ.
8-ന് ഇദ്ദേഹം അന്തരിച്ചു.
ഭൗതിക ശരീരം കൊളോണിലെ ഫ്രാൻസിസ്കൻ ദേവാലയത്തിൽ അടക്കം ചെയ്തു.
ഫ്രാൻസിസ്കൻ സഭയിൽ സ്കോട്ടസ്സിന് വിശുദ്ധന്റെ സ്ഥാനമാണുള്ളത്.
എന്നാൽ ഇത് പരക്കെ അംഗീകരിക്കപ്പെട്ടിട്ടില്ല.
വിശ്വാസത്തെ യുക്തിയിൽ നിന്നു വിഛേദിച്ച സ്കോട്ടസിന്റെ അനുയായികൾക്ക് പിൽക്കാലത്തു ലഭിച്ച കുപ്രസിദ്ധി, അദ്ദേഹത്തിന്റെ പേരിനെപ്പോലും വെറുതേ വിട്ടില്ല.
പതിനാറാം നൂറ്റാണ്ടു മുതൽ 'ഡൺസ്"(dunce) എന്ന വാക്ക് ഇംഗ്ലീഷ് ഭാഷയിൽ മന്ദബുദ്ധിയായ താർക്കികൻ (dull sophist)  എന്നതിന്റെ പര്യായപദം തന്നെയായി.
അവലംബം 1 2 വിൽ ഡുറാന്റ് , വിശ്വാസത്തിന്റെ യുഗം സംസ്കാരത്തിന്റെ കഥ (നാലാം ഭാഗം - പുറങ്ങൾ 980=81) ↑ എ ഹിസ്റ്ററി ഓഫ് ക്രിസ്റ്റ്യാനിറ്റി, കെന്നത്ത് സ്കോട്ട് ലട്ടൂറെറ്റ് (പുറങ്ങൾ 514-17) പുറത്തേക്കുള്ള കണ്ണികൾ http://plato.stanford.edu/entries/duns-scotus/ http://www.newadvent.org/cathen/05194a.htm http://www.iep.utm.edu/scotus/ http://www.ewtn.com/library/mary/scotus.htm Archived 2011-08-05 at the Wayback Machine .
http://www.dunsscotus.nl/index_en.htm Archived 2009-06-01 at the Wayback Machine .
http://www.franciscan-archive.org/scotus/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡൺസ് സ്കോട്ടസ്, ജോൺ (1265/1266-1308) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജോൺ ഡിമാർട്ടിനി ഇംഗ്ലീഷ് വിലാസം https://ml.wikipedia.org/wiki/John_Frederick_Demartini
അമേരിക്കൻ എഴുത്തുകാരനും,പ്രഭാഷകനും,ഡിമാർട്ടിനി ഇൻസ്റ്റിറ്റ്യൂട്ടിന്റെ സ്ഥാപകനുമാണ് ജോൺ .
എഫ്.ഡിമാർട്ടിനി (നവം: 25, 1954).
മനുഷ്യന്റെ സ്വഭാവ,പെരുമാറ്റ സവിശേഷതളെക്കുറിച്ചുള്ള പഠനങ്ങൾ ശ്രദ്ധേയമാണ്,ഒരു വ്യക്തി സ്വാംശീകരിച്ചിരിക്കുന്ന മൂല്യങ്ങൾ പ്രധാനമായി ഏഴു മേഖലകളിലാണെന്ന് അദ്ദേഹം സമർത്ഥിയ്കുന്നു.
അത് സാമ്പത്തികം,ശാരീരികം,മാനസികം,തൊഴിൽ,ആത്മീയം.
കുടുംബ-സാമൂഹ്യബന്ധങ്ങൾ എന്നിവയാണ്.
ഇതു സംബന്ധിച്ച് നിരവധി ദൃശ്യമാധ്യമങ്ങളിൽ അദ്ദേഹത്തിന്റെ അഭിമുഖങ്ങളും ,രചനകളും ലഭ്യമാണ്.
ബഹുമതികൾ Annual (XL) Extraordinary Lives Awards held in Singapore (സെപ്റ്റം: 2008) അവലംബം
ജോൺ ഡേ ഇംഗ്ലീഷ് വിലാസം https://ml.wikipedia.org/wiki/John_Day_-_dramatist
ഒരു ഇംഗ്ളീഷ് നാടകകൃത്തായിരുന്നു ജോൺ ഡേ .
നോർഫോക്കിലെ കോസ്റ്റനിൽ 1574 -ൽ ജനിച്ചതായി കരുതപ്പെടുന്നു.
കേംബ്രിജിലായിരുന്നു വിദ്യാഭ്യാസം.
തിയെറ്റർ മാനേജരായ ഫിലിപ്പ് ഹെൻസ്ലോയുടെ ഡയറിയിൽ 1578 -ലാണ് നാടകകൃത്തെന്ന നിലയിൽ ഡേ ആദ്യമായി പരാമർശി ക്കപ്പെടുന്നത്.
ഹെന്റി ചെറ്റിൽ , തോമസ് ഡെക്കർ തുടങ്ങിയ അക്കാലത്തെ പ്രമുഖരായ പല ഇംഗ്ളീഷ് നാടകകൃത്തുക്കളുമായിച്ചേർന്ന് ഇദ്ദേഹം നാടകരചന നടത്തിയെങ്കിലും മിക്കവയും നഷ്ടപ്പെട്ടുപോയി എന്നാണറിയുന്നത്.
ഡേയുടെ നാടകങ്ങളിൽ കിട്ടിയിടത്തോളം ഏറ്റവും പഴക്കമു ള്ളത് ചെറ്റിലുമായിച്ചേർന്നു രചിച്ച ദ് ബ്ളൈൻഡ് ബെഗർ ഒഫ് ബെഡ്നൽ ഗ്രീൻ (1600) ആണ്.
ദ് പാർലമെന്റ് ഒഫ് ബീസിന്റെ രചനയോടെ ഇദ്ദേഹം നാടകരംഗത്തു ശ്രദ്ധേയനായി.
1607-ൽ ഈ കൃതി പ്രസിദ്ധീകരിച്ചതായി സൂചനകളുണ്ടെങ്കിലും 1641-ലെ പതിപ്പുമാത്രമേ ലഭ്യമായിട്ടുള്ളൂ.
അന്ത്യപ്രാസത്തോടുകൂടിയ പദ്യത്തിൽ വിരചിതമായ ആക്ഷേപഹാസ്യാത്മകമായ അന്യാപദേശമെന്ന് (satrical allegory) ഈ നാടകത്തെ വിശേഷിപ്പിക്കാം.
വിവിധ മനുഷ്യ പ്രകൃതികളുടെ പ്രതിരൂപമായി തേനീച്ചകൾ രംഗത്തു വരുന്ന ഈ മുഖംമൂടി നാടകം (masque) ഏറെ പ്രേക്ഷകശ്രദ്ധ പിടിച്ചുപറ്റി.
ദി ഐൽ ഒഫ് ഗൾസ് (1606), ലോ ട്രിക്സ് (1608), ഹ്യൂമർ ഔട്ട് ഓഫ് ബ്രെത് (1608) എന്നിവയാണ് ഇദ്ദേഹത്തിന്റെ മറ്റു നാടകങ്ങളിൽ പ്രധാനപ്പെട്ടവ.
1640 -ൽ ഡേ അന്തരിച്ചു.
ചരമദിനം കൃത്യമായി അറിവില്ല.
ഇദ്ദേഹത്തിന്റെ ചരമത്തിൽ അനുശോചിക്കുന്ന ഒരു വിലാപകാവ്യം 1640-ൽ പ്രസിദ്ധീകൃതമായിട്ടുണ്ട്.
ജോൺ ഡ്യൂയി
പ്രശസ്ത അമേരിക്കൻ വിദ്യാഭ്യാസ ചിന്തകൻ.
പ്രായോഗികവാദത്തിൻറെ ഉപജ്ഞാതാവ്.
പ്രവർത്തനത്തിലൂടെ പഠിക്കുക എന്ന ആശയം ലോകത്തിനു മുമ്പാകെ അവതരിപ്പിച്ചു.
1916 ൽ പ്രസിദ്ധീകരിക്കപ്പെട്ട 'ജനാധിപത്യവും വിദ്യാഭ്യാസവും' ആണ് പ്രധാന കൃതി.
അവലംബം ↑ John Dewey, How we think (1910), p. 9.
ജോൺ ഡാൽട്ടൺ ഇംഗ്ലീഷ് വിലാസം https://ml.wikipedia.org/wiki/John_Dalton
ആധുനിക ഭൗതികശാസ്ത്രത്തിനും രസതന്ത്രത്തിനും അടിത്തറയിട്ട പരമാണു സിദ്ധാന്തത്തിന്റെ ഉപജ്ഞാതാവായ ഇംഗ്ലീഷ് ഭൗതികശാസ്ത്രജ്ഞനാണ് ജോൺ ഡാൽട്ടൻ ( സെപ്റ്റംബർ 6 , 1766 - ജൂലൈ 27 , 1844 ).
ബ്രിട്ടനിലെ കംബർലൻഡിലുള്ള ഈഗിൾസ് ഫെൽഡിൽ 1766 സെപ്റ്റംബർ ആറിനാണ് ജോൺ ഡാൽട്ടൺ  (John Dalton) ജനിച്ചത്.
ക്വേക്കർ (Quaker) എന്ന ക്രിസ്തീയ സുഹ്യദ് സംഘത്തിലംഗമായ ഒരു നെയ്തുകാരനായിരുന്നു പിതാവ്.
ഇദ്ദേഹത്തിന്  നിറങ്ങൾ തിരിച്ചറിയാൻ കഴിയാത്ത വർണാന്ധതയുണ്ടായിരുന്നു ജീവിത രേഖ
ക്വേക്കർ സംഘത്തിന്റെ കംബർലൻഡിലെ വിദ്യാലയത്തിൽ പഠിച്ച ജോണിന് 12- വയസ്സിൽതന്നെ അവിടെ അദ്ധ്യാപക ചുമതല ലഭിച്ചു.
അദ്ധ്യാപകനായിരിക്കെ ഡാൽട്ടൺ ഗവേഷണങ്ങൾക്ക്  തുടക്കം കുറിച്ചു.
കാലാവസ്ഥാനിരീക്ഷണത്തിലായിരുന്നു തുടക്കം.1787 മുതൽ നാട്ടിലെ കാലാവസ്ഥാ വ്യതിയാനങ്ങൾ നിരീക്ഷിച്ച് ബുക്കിൽ രേഖപ്പെടുത്തിവെക്കുന്നതു ശീലമാക്കി.
തുടർന്ന് അദ്ദേഹം സസ്യജാലങ്ങളേയും ജന്തുജീവജാലങ്ങളേയും ഇനംതിരിച്ചുള്ള ശേഖരണം തുടങ്ങി.
അണു സിദ്ധാന്തത്തിന്റെ  ഉപജ്ഞാതാവെന്ന നിലയിൽ പ്രസിദ്ധനായ ജോൺ ഡാൾട്ടൻ 'ക്വേക്കർ ' എന്നാ ക്രിസ്തുമത വിഭാഗത്തിലെ അംഗമായിരുന്നു .
ഡാൾട്ടൻ റോയൽ സൊസൈറ്റിയിലെ അംഗത്വം സ്വീകരിക്കാതിരുന്നതും  സ്വീകരണങ്ങളിൽ പങ്കെടുക്കാതിരുന്നതും പ്രസിദ്ധമാണ് അന്തരീക്ഷഘടനയും ജലബാഷ്പവും മഴയും കാറ്റും ധ്രുവദീപ്തി (Aurora) യുമെല്ലാം ഡാൽട്ടന്റെ ഗവേഷണങ്ങളായി.
പിന്നീട് ഇവയേപ്പറ്റി ഒട്ടേറെ പ്രബന്ധങ്ങളും അദ്ദേഹം പ്രസിദ്ധീകരിച്ചു.
കണ്ടുപിടിത്തങ്ങൾ sambavanakal
അന്തരീക്ഷവായു സംയുക്തമല്ലെന്നും പല വാതകങ്ങളുടെയും മിശ്രിതമാണെന്നും നീരാവിക്ക് വാതകങ്ങളുടെ സ്വഭാവമാണുള്ളതെന്നും അദ്ദേഹം തെളിയിച്ചു.
വിവിധ വാതകങ്ങളുടെ മിശ്രിതം ചെലുത്തുന്ന മർദ്ദം ഒരോ വാതകവും ചെലുത്തുന്ന മർദ്ദതിന്റെ അകത്തുകയാണെന്ന അദ്ദേഹത്തിന്റെ കണ്ടെത്തൽ ഡാൽട്ടൺ സിദ്ധാന്തം എന്നാണ് അറിയപ്പെടുന്നത്.
1803-ൽ പ്രസിദ്ധീകരിച്ച ഡാൽട്ടന്റെ അണുസിദ്ധാന്തം വളരെ വിലപ്പെട്ടതാണ്.
പ്രപഞ്ചത്തിലെ എല്ലാ വസ്തുക്കളും പരമാണുക്കളെ (Atom) കൊണ്ടു നിർമ്മിച്ചതാണ്.
പരമാണുക്കളെ നശിപ്പിക്കുവാനോ സ്യഷ്ടിക്കാനോ സാധ്യമല്ല.
അവലംബം പുറത്തുനിന്നുള്ള വിവരങ്ങൾ http://www.chemheritage.org/classroom/chemach/periodic/dalton.html Archived 2007-02-20 at the Wayback Machine .
http://scienceworld.wolfram.com/biography/Dalton.html http://www.nndb.com/people/278/000049131/
ജോൺ ഡോസ് പാസോസ് ഇംഗ്ലീഷ് വിലാസം https://ml.wikipedia.org/wiki/John_Dos_Passos
ജോൺ ഡോസ് പാസോസ് അമേരിക്കൻ നോവലിസ്റ്റായിരുന്നു .
1896 ജനുവരി 14-ന് ചിക്കാഗോയിൽ ജനിച്ചു .
വാലിംഗ്ഫോർഡിലെ കൊയേറ്റ് സ്കൂൾ, ഹാർവാഡ് യൂണിവേഴ്സിറ്റി എന്നിവിടങ്ങളിലായിരുന്നു വിദ്യാഭ്യാസം.
1917-ൽ ഫ്രാൻസിലെ നോർട്ടൻ-ഹാർജസ് ആംബുലൻസ് യൂണിറ്റിലും 1918-ൽ ഇറ്റലിയിലെ റെഡ് ക്രോസ് ആംബുലൻസിലും 1918-19 കാലത്ത് യുണൈറ്റഡ് സ്റ്റേറ്റ്സ് മെഡിക്കൽ കോറിലും സേവനമനുഷ്ഠിച്ചു.
1922-ൽ ന്യൂയോർക്കിൽ താമസമാക്കിയ ഇദ്ദേഹം 1923-ൽ സ്പെയിനിലും 1928-ൽ യു.എസ്.എസ്.ആറിലും പര്യടനം നടത്തി.
1934-ൽ ഹോളിവുഡിൽ തിരക്കഥാരചനയാരംഭിച്ചു .
1945-ൽ പസിഫിക്കിലും ന്യൂറംബെർഗിലും 1948-ൽ തെക്കേ അമേരിക്കയിലും ലൈഫ് മാഗസിനിന്റെ യുദ്ധകാര്യ ലേഖകനായി സേവനമനുഷ്ഠിക്കാൻ ഡോസ് പാസോസിന് അവസരം ലഭിച്ചു.
നാഷണൽ കമ്മിറ്റി ഫോർ ദ് ഡിഫൻസ് ഒഫ് പൊളിറ്റിക്കൽ പ്രിസണേഴ്സ് , നാഷണൽ കമ്മിറ്റി ടു എയ്ഡ് സ്ട്രൈക്കിംഗ് വർക്കേഴ്സ് , കാംപെയ്ൻ ഫോർ പൊളിറ്റിക്കൽ റെഫ്യൂജീസ് എന്നീ സമിതികളിലും ഇദ്ദേഹം സേവനമനുഷ്ഠിക്കുകയുണ്ടായി.
അമേരിക്കൻ അക്കാദമി ഒഫ് ആർട്സ് ആൻഡ് ലെറ്റേഴ്സിലെ അംഗമെന്ന നിലയിലും ഇദ്ദേഹത്തിന്റെ സംഭാവന വിലപ്പെട്ടതാണ്.
സാഹിത്യ ചരിത്രത്തിൽ നിർണായകമായ പങ്കുവഹിച്ചു
20-ആം നൂറ്റാണ്ടിലെ സാഹിത്യ ചരിത്രത്തിൽ നിർണായകമായ പങ്കുവഹിച്ച പല സംഭവങ്ങളുമായും ഡോസ് പാസോസിനു ബന്ധമുണ്ടായിരുന്നു.
ഏണസ്റ്റ് ഹെമിങ് വേ, സ്കോട്ട് ഫിറ്റ്സ്ജെറാൾഡ്, ടി.എസ്.എലിയറ്റ്, ഇ.
കമിങ്സ്, അപ്ടൻ സിൻക്ലെയർ, എഡ്മൺഡ് വിൽസൺ തുടങ്ങിയ അക്കാലത്തെ പ്രമുഖ സാഹിത്യകാരന്മാരെല്ലാം ഇദ്ദേഹത്തിന്റെ സുഹൃദ്‌വലയത്തിൽപ്പെട്ടവരായിരുന്നു.
1920-കളിൽ പടർന്നുപിടിച്ച ഇടതുപക്ഷ രാഷ്ട്രീയ തീവ്രവാദി പ്രസ്ഥാനത്തിലും ഇദ്ദേഹം പങ്കാളിയായിരുന്നു.
റഷ്യൻ വിപ്ലവത്തോടും സോഷ്യലിസ്റ്റ് പരീക്ഷണത്തോടും ഉണ്ടായ ആഭിമുഖ്യവും എക്സ്പ്രഷണിസ്റ്റു കലാപ്രസ്ഥാനത്തോടും സെർജി ഐൻസ്റ്റണിന്റെ സിനിമകളോടുമുണ്ടായ താത്പര്യവുമാണ്
1928-ൽ റഷ്യ സന്ദർശിക്കാൻ ഇദ്ദേഹത്തെ പ്രേരിപ്പിച്ചത്.
ഇതെല്ലാം ഇദ്ദേഹത്തിന്റെ സാഹിത്യജീവിതത്തെ നിർണായകമായി സ്വാധീനിക്കുകയുണ്ടായി.
തന്റെ കാലത്തെ ഏറ്റവും മഹാനായ സാഹിത്യകാരനായി ഴാങ് പോൾ സാർത്ര് ഡോസ് പാസോസിനെ വാഴ്ത്തി.
രഷ്ട്രീയ നോവലിസ്റ്റ്
ഒരു രാഷ്ട്രീയ നോവലിസ്റ്റ് (Political Novelist) എന്നാണ് ഡോസ് പാസോസ് പൊതുവേ വിശേഷിപ്പിക്കപ്പെടുന്നത്.
ത്രീ സോൾജിയേഴ്സ് (1921) മൻഹാട്ടൻ ട്രാൻസ്ഫർ (1925) യു.എസ്.എ. (1938)
എന്നീ നോവലുകൾ അമേരിക്കൻ ആധുനികതാ പ്രസ്ഥാനത്തിന്റെ ചരിത്രത്തിലെ നാഴികക്കല്ലുകൾ തന്നെയാണ്.